**Σ.Ι.Σ.Α.Μ. Ν. Μ**

**ΣYΛΛΟΓΟΣ ΙΔΙΟΚΤΗΤΩΝ ΣΥΝΕΡΓΕΙΩΝ ΑΥΤΟΚΙΝΗΤΩΝ & ΜΟΤΟΣΙΚΛΕΤΩΝ Ν. ΜΑΓΝΗΣΙΑΣ**

**ΔΕΛΤΙΟ ΤΥΠΟΥ**

Ο Σύλλογος επιδιώκοντας την υποστήριξη των επιχειρήσεων μελών του, θεωρεί αναγκαία την κατάρτιση σε σύγχρονες τεχνικές που εφαρμόζονται στο εξωτερικό και συγκεκριμένα διακρίνονται στην ενίσχυση των ικανοτήτων των συμμετεχόντων ώστε να μπορέσουν να ανταποκριθούν με επιτυχία στις απαιτήσεις που διαμορφώνονται στον επαγγελματικό τους στίβο και στην υιοθέτηση νέων τεχνικών και μεθόδων που ήδη χρησιμοποιούνται ευρέως στην διεθνή αγορά.

Επιθυμώντας συνεπώς την ικανοποίηση αυτών των αναγκών σε περιβάλλον εξωστρέφειας και επιδιώκοντας να υποστηρίξει τις επιχειρήσεις μέλη του να επωφεληθούν από την δράση της Μαθησιακής Κινητικότητας στο πλαίσιο του Ευρωπαϊκού Προγράμματος Erasmus + , που πραγματοποιήθηκε με την υποστήριξη χρηματοδότησης σε ποσοστό 100% μέσω του Ιδρύματος Κρατικών Υποτροφιών και να τις εφαρμόσουν σε πλαίσιο δικτύωσης και στο μέλλον εξασφάλισε την συμμετοχή οκτώ μελών του, οι οποίοι επισκέφθηκαν για 14 ημέρες την Γερμανία και παρακολούθησαν πρόγραμμα με θέμα «ΣΥΣΤΗΜΑΤΑ ΗΛΕΚΤΡΟΝΙΚΗΣ ΔΙΑΓΝΩΣΗΣ ΑΥΤΟΚΙΝΗΤΩΝ» που αφορά στις νέες τεχνολογίες που εφαρμόζονται στον χώρο της αυτοκίνησης και συγκεκριμένα αφορά κατάρτιση σε Συστήματα Περιορισμού Εκπομπής Ρύπων καθώς και Συστήματα Ηλεκτρονικής Διάγνωσης.

Μέσω του Ευρωπαϊκού Κέντρου Επιμόρφωσης (Europäisches Fortbildungszentrum) που είναι ένας όμιλος συνεργατών με έδρα την πόλη Essen του κρατιδίου της Βόρειας Ρηνανίας – Βεστφαλίας (Nordrhein-Westfalen), της Ομοσπονδιακής Δημοκρατίας, της Γερμανίας που ήταν ο εταίρος υποδοχής έγινε, τόσο θεωρητική κατάρτιση (διαλέξεις, παρουσιάσεις) και πρακτική κατάρτιση, με πολύ ενδιαφέρον πρόγραμμα σε μεγάλες γερμανικές εταιρίες όπως **BMW Systems and diagnostics, Bosch diagnostics, Mercedes Benz, Porsche, BMW Welt e-Mocom Munchen .**

**Στην διάρκεια της παραμονής τους στην Γερμανία, δόθηκε η δυνατότητα στους συμμετέχοντες να έχουν και πολιτισμική ενημέρωση με επισκέψεις σε διάφορα αξιοθέατα της περιοχής.**

**Ενδεικτικές είναι οι φωτογραφίες από διάφορες φάσεις του προγράμματος.**

**Για το Διοικητικό Συμβούλιο**

**Ο ΠΡΟΕΔΡΟΣ**

**ΓΕΩΡΓΙΟΣ ΜΠΑΡΜΠΑΚΟΣ**